dwar it-test konġunt, approvat mill-Kumitat ta' Konċiljazzjoni, għal direttiva tal-Parlament Ewropew u tal-Kunsill li temenda d-Direttiva tal-Kunsill 91/675/KEE li tistabbilixxi kumitat ta' l-assigurazzjonijiet u l-pensjonijiet tax-xogħol Ewropej, skond il-poteri ta' implimentazzjoni mogħtija lill-Kummissjoni Delegazzjoni tal-Parlament Ewropew għall-Kumitat ta' Konċiljazzjoni Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar it-test konġunt, approvat mill-Kumitat ta' Konċiljazzjoni, għal direttiva tal-Parlament Ewropew u tal-Kunsill li temenda d-Direttiva tal-Kunsill 91/675/KEE li tistabbilixxi kumitat ta' l-assigurazzjonijiet u l-pensjonijiet tax-xogħol Ewropej, skond il-poteri ta' implimentazzjoni mogħtija lill-Kummissjoni (Proċedura ta' kodeċiżjoni: it-tielet qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u l-Kunsill ( COM(2006)0507 ) Għadu mhux ippubblikat fil-ĠU. , – wara li kkunsidra l-Artikoli 251 u 47(2) tat-Trattat tal-KE, li skond dawn il-Kummissjoni ppreżentat il-proposta lill-Parlament ( C6-0008/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Ekonomiċi u Monetarji ( A6‐0236/2007 ), Japprova l-proposta tal-Kummissjoni kif emendata; Jitlob lill-Kummissjoni biex terġa' tirreferi l-kwistjoni lill-Parlament jekk bi ħsiebha temenda l-proposta b'mod sostanzjali jew tbiddilha ma' test ieħor; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Test propost mill-Kummissjoni Artikolu 2, paragrafu 1 (Direttiva 91/675/KE) Meta atti li jkunu adottati fil-qasam ta' assigurazzjoni diretta mhux fuq il-ħajja, kif ukoll assigurazzjoni diretta fuq il-ħajja, tar-ri-assigurazzjoni u tal-pensjonijiet tax-xogħol jkunu jagħtu lill-Kummissjoni poteri li tadotta miżuri li jaqgħu taħt l-Artikolu 2(1)(b) tad-Deċiżjoni tal-Kunsill 1999/468/KE 2 għal regoli li jistipulaw, għandhom japplikaw l-Artikoli 5 u 7 ta' din id-deċiżjoni, b'kunsiderazzjoni għad-dispożizzjonijiet ta' l-Artikolu 8 tagħha. imħassar 2 ĠU L 184, 17.7.1999, p. Ġustifikazzjoni M'hemmx bżonn ta' provvediment kemm għall-proċedura regolatorja kif ukoll għall-proċedura regolatorja bi skrutinju. Fejn jiġu permessi ż-żewġ għażliet tiżdied l-inċertezza legali f'dik li hija l-għażla tal-proċedura tal-komitoloġija ta' wara u sabiex tiġi żgurata konsistenza orizzontali, il-proċedura regolatorja bi skrutinju biss għandha tkun disponibbli. Wara r-reviżjoni tad-deċiżjoni tal-Kunsill 1999/468/KE f'Lulju 2006 ġiet introdotta proċedura ġdida ta' komitoloġija, proċedura regolatorja bi skrutinju. Il-proċedura regolatorja bi skrutinju żżid b'mod sinifikanti d-drittijiet ta' superviżjoni ( oversight ) tal-Parlament Ewropew ta' miżuri ta' implimentazzjoni u tagħti lill-Parlament Ewropew id-dritt mhux biss li jeżerċita skrutinju ta' abbozz ta' miżura ta' implimentazzjoni, iżda wkoll twessa' r-raġunijiet li fuq il-bażi tagħhom il-Parlament Ewopew jista' jopponi abbozz ta' miżura jew jistà jipproponi emendi għal abbozz ta' miżura ta' implimentazzjoni. Sabiex jirrifletti emendi għad-Deċiżjoni tal-Kunsill 1999/468/KE, il-Parlament Ewropew abbozza lista ta' atti prijoritarji li jridu jiġu aġġornati biex jikkonformaw mal-proċedura regolatorja l-ġdida bi skrutinju. Id-Direttiva 91/675/KEE hija waħda mis-27 att prijoritarju identifikati. Id-Direttiva tiggverna l-proċeduri li jridu jiġu segwiti mill-kumitat tat-tip Lamfalussy tat-tieni livell, il-kumitat ta' l-assikurazzjonijiet u l-pensjonijiet tax-xogħol Ewropej , stabbilit mid-Direttiva 2005/1/KE għas-settur ta' l-assikurazzjoni, tar-riassikurazzjoni u tal-fondi għall-pensjonijiet tax-xogħol. Barra mill-introduzzjoni tal-proċedura regolatorja bi skrutinju l-ġdida, il-proposta tal-Kummissjoni żżomm il-possibilità li tapplika l-proċedura regolatorja li diġà teżisti skond l-Artikolu 5 tad-Deċiżjoni 1999/468/KE tal-Kunsill mingħajr ebda kriterju li jiddefinixxi. Ir-rapporteur qiegħed għalhekk jissuġġerixxi li jħassar il-possibilità għall-Kummissjoni li tagħżel liema proċedura għandha tapplika, b'hekk tiżgura ċ-ċertezza legali kif ukoll il-konsistenza orizzontali (għax m'hemmx għażla bħal din fid-direttivi li jallinjaw mill-ġdid għas-settur tal-banek, tas-sigurtajiet u tal-fondi ta' investiment). PROĊEDURA Kumitat Ewropew ta' l-assigurazzjonijiet u l-pensjonijiet professjonali Ewropej (kompetenza ta' implimentazzjoni tal-Kummissjoni) Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali Sostitut(i) (skond l-Artikolu 178 (2)) preżenti għall-vot finali
Extracted from 14624238__REPORT__A6-2007-0236__MT.txt